Document ID: 31996R0669

KOMISSION ASETUS (EY) N:o 669/96,
annettu 12 päivänä huhtikuuta 1996,
asetuksessa (ETY) N:o 1627/89 säädettyjen interventiota koskevien erityistoimenpiteiden mukaisesti toteutetulla sadannellaviidennelläkymmennelläseitsemännellä osittaisella tarjouskilpailulla interventioon ostettavan naudanlihan enimmäisostohinnasta ja määristä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 6 artiklan 7 kohdan,
sekä katsoo, että
neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta 1 päivänä syyskuuta 1993 annetun komission asetuksen (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 307/96 (4), tarjouskilpailu avattiin naudanlihan ostamisesta tarjouskilpailulla 9 päivänä kesäkuuta 1989 annetun komission asetuksen (ETY) N:o 1627/89 (5), sellaisena kuin se on viimeksi muutettuna asetuksella (EY) N:o 613/96 (6), 1 artiklan 1 kohdassa,
asetuksen (ETY) N:o 2456/93 13 artiklan 1 kohdan mukaisesti R 3 -laadulle vahvistetaan enimmäisostohinta tarvittaessa kunkin osittaisen tarjouskilpailun osalta ottaen huomioon saadut tarjoukset; saman asetuksen 14 artiklan mukaan ainoastaan sellaiset tarjoukset, jotka ovat alhaisempia tai yhtä suuria kuin mainittu enimmäishinta, mutta jotka eivät kuitenkaan ylitä 1 kohdassa tarkoitetulla summalla korotettua kansallisten tai alueellisten markkinoiden keskihintaa, otetaan huomioon,
sadannenviidennenkymmenennenseitsemännen osittaisen tarjouskilpailun tarjousten tutkimisen jälkeen ja ottaen huomioon asetuksen (ETY) N:o 805/68 6 artiklan 1 kohdan mukaisesti markkinoiden kohtuullisen tukemisen asettamat vaatimukset sekä teurastusten kausittainen kehitys, olisi säädettävä enimmäisostohinnasta sekä interventioon hyväksyttävistä määristä,
koska Espanjassa ostetaan interventioon etuneljänneksiä, näiden tuotteiden hinta on vahvistettava ruhojen hintojen perusteella, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksella (ETY) N:o 1627/89 avatun sadannenviidennenkymmenennenseitsemännen osittaisen tarjouskilpailun osalta
a) A-luokassa
- enimmäisostohinta vahvistetaan 278 ecuksi 100 kilogrammalta R 3 -laadun ruhoja tai puoliruhoja,
- ruhojen tai puoliruhojen hyväksytty enimmäismäärä vahvistetaan 7 563 tonniksi,
- etuneljännesten enimmäismäärä vahvistetaan 102 tonniksi; niiden hinta johdetaan ruhojen hinnasta kertoimilla, jotka ovat 0,80 suoralla viillolla erotettujen neljännesten osalta;
b) C-luokassa
- enimmäisostohinta vahvistetaan 272,30 ecuksi 100 kilogrammalta R 3 -laadun ruhoja tai puoliruhoja,
- hyväksytty enimmäismäärä vahvistetaan 1 565 tonniksi.
2 artikla
Tämä asetus tulee voimaan 15 päivänä huhtikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä huhtikuuta 1996.

Labels: 2
3
17